Laerskole in Gauteng jaarliks ‘getoets’ | Netwerk24
Halep en Muguruza kook Doer Onder
Simona Halep was Woensdag briljant teen Anett Kontaveit om die halfeindronde van die Australiese Ope in slegs 53 minute te haal.
Nuwe rekord met 1 665 houers vrugte op vragskip
Transnet Port Terminals (TPT) spog met ’n nuwe rekord van 1 665 koelvraghouers met uitvoervrugte wat oor die naweek in Kaapstad op ’n enkele houerskip, die Santa Clara van die Deense redery Maersk, gelaai is.
SAL kry R3,5 miljard van staatsbank
KYK: Geheime, verraad en tragedie in nuwe reeks
Die verraad, geheime en vervreemding in M-Net se nuwe dramareeks Still Breathing is veral van toepassing op die Suid-Afrika wat mense vandag ken en ervaar.
Laerskole in Gauteng jaarliks ‘getoets’
01 Julie 2019 16:58
Die LUR vir onderwys in Gauteng, Panyaza Lesufi, het opdrag gekry om al die laerskole in die provinsie te assesseer en die uitslae daarvan jaarliks bekend te maak.
Die premier, David Makhura, het in sy provinsiale rede gesê hy het Lesufi reeds opdrag gegee om die nasionale geïntegreerde assesseringsraamwerk dadelik in werking te stel.
Ek wil hê daar moet meer aandag gegee word aan die versterking en bevordering van laerskoolonderrig in Gauteng.
premier, David Makhura
“Die uitslae sal openbaar gemaak word – soos wat daar met die matriekuitslae gedoen word. Hierdie grondverskuiwende inisiatief sal aanspreeklikheid en deursigtigheid wat prestasie betref, bevorder.”
Hy het ook gesê die uitslae sal ouers bemagtig sodat hulle beter besluite oor die opvoeding van hul kinders kan neem.
“Ek wil hê daar moet meer aandag gegee word aan die versterking en bevordering van laerskoolonderrig in Gauteng,” het Makhura gesê.
Lesufi moet binne ’n honderd dae ’n plan aan die provinsie se uitvoerende raad voorlê oor die status van alle laerskole, asook enige planne om die “power vertonings” van laerskole te verbeter.
Hy moet ook sê watter ingrypings hy by die skole beplan wat die swakste vaar. Hulle moet beter ondersteun word sodat “ons die getal kinders wat tussen gr. R en gr. 12 deur die stelsel verloor word, kan verminder”.
Makhura het ook gesê skoolveiligheid gaan ’n prioriteit gemaak word.
Hy het die LUR vir veiligheid, Faith Mazibuko, opdrag gegee om tien beamptes in elke skoolwyk aan te wys wat skole teen misdaad moet beskerm. – News24
Meer oor: Panyaza Lesufi | David Makhura | Gauteng | Onderwys
Lesufi verkla oor ‘kleinbasies’